François Picard
<s>François Picard je francuski i američki novinar sa dvojnim državljanstvom poznat kao voditelj TV emisije The Debate engleskog programa francuske televizije France 24.</s><s>Voditelj je i nedeljnog novinarskog okruglog stola The World This Week u kojoj sa drugim novinarima komentariše društvene događaje.</s>

<s>Picard je u SAD-u pohađao Lycée Français de New York, a prvo novinarsko iskustvo stekao je kao letnji stažista u pariškoj foto novinskoj agenciji Sipa Press 1984. godine.</s><s>Picard je diplomirao uz počasti za uspeh na Swarthmore koledžu u američkoj saveznoj državi Pennsylvania.</s><s>Dva je semestra studirao i na Université de Paris-IV Sorbonne u Parizu.</s>

<s>Picard je započeo novinarsku karijeru na lokalnim radio stanicama u New Yorku za što je primio nekoliko nagrada uključujući i od Nacionalnog udruženja televizijskih kuća države New York, Associated Press-a i Nacionalnog udruženje televizijskih kuća.</s><s>Po povratku u Francusku je 1990. godine nastavio je karijeru na Radio France Internationale, Marketplace, United Press International i mreži Eurosport.</s><s>U tom je periodu odrađivao novinarske zadatke koji su uključivali javljanja sa obeležavanja godišnjice Dana D 1994. godine, izgradnju EuroDisney parka (danas DisneyLand Paris) kao i pokretanje železničke usluge Eurostar između Pariza i Londona.</s><s>Među sportskim događajima koje je pokrivao dva su puta bile Olimpijske igre, Tour de France kao i Svetsko fudbalsko prvenstvo 1994. godine.</s>

<s>Važan korak u daljnjem razvoju karijere predstavljao je i odlazak u Afriku sredinom devedesetih gde mu je prvi afrički zadatak za Radio France International bio u državama Mali i Somalija nakon čega je sa 27 godina imenovan kadrovskim šefom kancelarije RFI-ja u Abijanu gde je pokrivao događaje u zapadnoj Africi.</s><s>Od 1995. do 1998. godine pratio je eskalaciju političkih napetosti u Obali Slonovače za RFI i Le Monde, kao i građanske ratove u Liberiji i Sierra Leoneu.</s><s>1997. godine bio je jedan od inostranih novinara zarobljenih u hotelu okruženom pobunjenicima RUF-a u Freetownu.</s>

<s>Po povratku u Pariz pridružio se televiziji Eurosport gde je ostao do pokretanja programa France 24.</s><s>Za program na engleskom jeziku televizije France 24 počeo je raditi od prve večeri kada je radio kao voditelj inicijalnog programa 6. decembra 2006. godine.</s>

<s>Izvori</s>

<s>Američki politički komentatori
Francuski novinari
Radijski izvjestitelji
Ratni dopisnici</s>

